My Husband Got a Family

Ang My Husband Got a Family (; lit. Ikaw na Gumulong ng Di Inaasahan, kilala din bilang Unexpected You) ay isang serye sa telebisyon noong 2012 na unang pinalabas sa Timog Korea na pinagbibidahan nina Kim Nam-joo, Yoo Jun-sang, at Youn Yuh-jung. Umere sa KBS2 mula Pebrero 25 hanggang Setyebre 9, 2012 na may 58 na kabanata. 

Nakasentro ang pampamilyang Koreanovela sa isang nagtratrabahong babae na nagngangalang Cha Yoon-hee (ginampanan ni Kim Nam-joo) na ang kanyang asawa, na inilagay para sa internasyonal na pag-aampon, na muling nakapiling ang kanyang mga pambiyolohiyang mga magulang. Hinarap ni Yoon-hee ang hindi inaasahang pasan upang bumuo ang isang relasyon kasama ang kanyang bagong natagpuang mga biyenan.

Sa tinakbo nito sa higit sa limang buwan, naging numero uno ito sa lingguhang marka o rating sa tsart sa 25 sunod-sunod na linggo at naabot ang pinakamataas na marka na 45.8 bahagdan (TNmS) at 52.3 bahagdan (AGB Nielsen). Nakaranggo ang serye sa numero uno sa pangkalahatan noong 2012 na taunang marka sa tsart pantelebisyon.

Ipinalabas ito sa Pilipinas ng GMA Network noong 2013.

Mga sanggunian

Mga palabas sa telebisyon sa Timog Korea
Mga serye sa telebisyon